CELEX: 21989A1017(04)
Language: el
Date: 1990-04-25 00:00:00
Title: Πρωτόκολλο το οποίο καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας για την περίοδο από τις 27 Ιουνίου 1989 έως τις 26 Ιουνίου 1992

Avis juridique important

|

21989A1017(04)

Πρωτόκολλο το οποίο καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας για την περίοδο από τις 27 Ιουνίου 1989 έως τις 26 Ιουνίου 1992  

Επίσημη Εφημερίδα αριθ. L 299 της 17/10/1989 σ. 0010 L 125 15/05/1990 P. 0018

ΠΡΩΤΟΚΟΛΛΟτο οποίο καθορίζει τις δυνατότητες αλιείας και τη χρηματοδοτική αντιστάθμιση που  προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της  Δημοκρατίας της Ισημερινής Γουινέας σχετικά με την αλιεία στα ανοικτά των ακτών της Ισημερινής  Γουινέας για την περίοδο από τις 27 Ιουνίου 1989 έως τις 26 Ιουνίου 1992ΤΑ ΜΕΡΗ  ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της  Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας, η οποία  υπογράφηκε στο Μαλαμπό στις 15 Ιουνίου 1984, όπως τροποποιήθηκε με τη συμφωνία η οποία υπογράφηκε  στις Βρυξέλλες, στις 4 Νοεμβρίου 1987. ΣΥΜΦΩΝΗΣΑΝ ΤΑ ΑΚΟΛΟΥΘΑ: Άρθρο 1Από τις 27 Ιουνίου 1989 και για περίοδο τριών ετών, οι δυνατότητες  αλιείας που παραχωρούνται βάσει του άρθρου 2 της συμφωνίας καθορίζονται ως ακολούθως: 1.  Μηχανότρατες-ψυγεία: 9 000 κόρων ολικής χωρητικότητας (κοχ) το μήνα, κατά ετήσιο μέσο όρο. 2.  Γρι γρι ψυγεία αλιείας τόνου: 40 σκάφη. 3.  Αλλιευτικά με επιφανειακά παραγάδια: 30 σκάφη. Κατόπιν αίτησης της Κοινότητας μέχρι δέκα άδειες δύνανται να παραχωρηθούν στα αλιευτικά τόνου με  καλαμωτή. Άρθρο 21.  Η χρηματοδοτική αντιστάθμιση που αναφέρεται στο άρθρο 6 της συμφωνίας καθορίζεται,  για την περίοδο που προβλέπεται στο άρθρο 1, σε 6 000 000 Ecu, καταβλητέα σε τρεις ίσες ετήσιες  δόσεις, ως ακολούθως: η πρώτη δόση πριν από τις 30 Σεπτεμβρίου 1989, η δεύτερη πριν από τις 30  Ιουνίου 1990 και η τρίτη πριν τις 30 Ιουνίου 1991. 2.  Η διάθεση του ποσού της αντιστάθμισης αυτής υπόκειται στην αποκλειστική αρμοδιότητα της  κυβέρνησης της Ισημερινής Γουινέας. 3.  Η αντιστάθμιση αυτή καταβάλλεται στο λογαριασμό αριθ. 4160 του Ταμείου της Ισημερινής Γουινέας,  ο οποίος ανοίχθηκε στην Τράπεζα των Κεντροαφρικανικών Κρατών στο Μαλαμπό (BEAC). Οποιαδήποτε  ενδεχόμενη μεταβολή θα ανακοινωθεί στην Επιτροπή των Ευρωπαϊκών Κοινοτήτων. Άρθρο 3Οι δυνατότητες αλιείας που προβλέπονται στο άρθρο 1 παράγραφος 1 μπορούν να αυξηθούν  κατόπιν αιτήσεως της Κοινότητας κατά διαδοχικά τμήματα 1 000 τόνων κόρωνολικής χωρητικότητας ανά  μήνα, κατά ετήσιο μέσο όρο. Στην περίπτωση αυτή, η χρηματοδοτική αντιστάθμιση που αναφέρεται στο  άρθρο 2 αυξάνεται κατ' αναλογία (pro rata temporis). Άρθρο 4Επιπλέον, η Κοινότητα θα συμμετάσχει, κατά την περίοδο που αναφέρεται στο άρθρο 1, στη  χρηματοδότηση ενός επιστημονικού ή τεχνικού προγράμματος της Ισημερινής Γουινέας, το οποίο  προορίζεται για τη βελτίωση των γνώσεων στον τομέα της αλιείας όσον αφορά την αποκλειστική  οικονομική ζώνη της Ισημερινής Γουινέας, με ποσό ύψους 500 000 Ecu. Το ποσό αυτό θα τεθεί στη διάθεση της κυβέρνησης της Ισημερινής Γουινέας και θα κατατεθεί στο  λογαριασμό που θα αποδείξουν οι αρχές της Ισημερινής Γουϊνέας. Άρθρο 5Τα δύο συμβαλλόμενα μέρη συμφωνούν ότι η βελτίωση των γνώσεων των προσώπων που  απασχολούνται με τη θαλάσσια αλιεία αποτελεί ουσιαστικό στοιχείο της επιτυχίας της συνεργασίας  τους. Προς το σκοπό αυτό, η Κοινότητα θα διευκολύνει την υποδοχή των υπηκόων της Ισημερινής  Γουινέας στα ιδρύματα των κρατών μελών της και για το σκοπό αυτό θα θέσει στη διάθεσή τους, κατά τη  διάρκεια της περιόδου που αναφέρεται στο άρθρο 1, υποτροφίες σπουδών και πρακτικής εκπαίδευσης  στους διάφορους επιστημονικούς, τεχνικούς και οικονομικούς τομείς που αφορούν την αλιεία. Οι  υποτροφίες αυτές μπορούν επίσης να χρησιμοποιηθούν σε όλα τα κράτη που συνδέονται με την Κοινότητα  με συμφωνίες συνεργασίας. Το συνολικό κόστος των υποτροφιών αυτών δεν δύναται να υπερβεί τα 665 000  Ecu. Μέρος του ποσού δύναται, κατόπιν αιτήσεως των αρχών της Ισημερινής Γουινέας, να χρησιμοποιηθεί  για να καλύψει τα έξοδα συμμετοχής σε διεθνείς συνεδριάσεις ή σε επιμορφωτικά μαθήματα (stages)  στον τομέα της αλιείας. Το ποσό αυτό είναι καταβλητέο ανάλογα με το ρυθμό της χρησιμοποίησής του. Άρθρο 6Σε περίπτωση που η Κοινότητα θα αμελούσε την πραγματοποίηση των προβλεπομένων στα άρθρα 2  και 4 πληρωμών, η εφαρμογή του παρόντος πρωτοκόλλου είναι δυνατόν να ανασταλεί. Άρθρο 7Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της  κυβέρνησης της Δημοκρατίας της Ισημερινής Γουινέας σχετικά με την αλιεία στα ανοικτά της Ισημερινής  Γουινέας καταργείται και αντικαθίσταται από το παράρτημα του παρόντος πρωτοκόλλου. Άρθρο 8Το παρόν πρωτόκολλο αρχίζει να ισχύει την ημερομηνία υπογραφής του. Εφαρμόζεται από τις 27 Ιουνίου 1989.  ΠΑΡΑΡΤΗΜΑ ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΙΣΗΜΕΡΙΝΗΣ ΓΟΥΙΝΕΑΣ ΑΠΟ ΤΑ  ΚΟΙΝΟΤΙΚΑ ΣΚΑΦΗ Α.  Διατυπώσεις εφαρμοζόμενες κατά την αίτηση και την έκδοση των αδειώνΟι  εφαρμοζόμενες διαδικασίες κατά την αίτηση και την έκδοση των αδειών οι οποίες επιτρέπουν στα σκάφη  της Κοινότητας να αλιεύουν στην αλιευτική ζώνη της Ισημερινής Γουινέας είναι οι ακόλουθες: Οι αρμόδιες αρχές της Κοινότητας υποβάλλουν, μέσω της αντιπροσωπίας της Επιτροπής των Ευρωπαϊκών  Κοινοτήτων στην Ισημερινή Γουινέα, στο υπουργείο υδάτων, δασών και αναδάσωσης της Δημοκρατίας της  Ισημερινής Γουινέας, αίτηση για κάθε σκάφος το οποίο επιθυμεί να αλιεύσει βάσει της συμφωνίας, 30  ημέρες τουλάχιστον πριν από την ημερομηνία έναρξης της ισχύος της αιτούμενης άδειας. Οι αιτήσεις υποβάλλονται με τα έντυπα που παρέχουν για το σκοπό αυτό οι αρμόδιες αρχές της  Δημοκρατίας της Ισημερινής Γουινέας, υπόδειγμα των οποίων επισυνάπτεται κατωτέρω (παράρτημα 1). Κάθε αίτηση αδείας συνοδεύεται από την απόδειξη πληρωμής των οφειλομένων ειδικών τελών για την  περίοδο της ισχύος της. Η πληρωμή αυτή καταβάλλεται στο λογαριασμό που αναφέρεται στο άρθρο 2 του  πρωτοκόλλου. Στα οφειλόμενα τέλη περιλαμβάνονται όλες οι εθνικές και τοπικές φορολογικές επιβαρύνσεις εκτός από  τα έξοδα παροχής υπηρεσιών. Οι άδειες, από τη στιγμή που θα υπογραφούν, χορηγούνται από τις αρχές  της Ισημερινής Γουινέας στους πλοιοκτήτες ή στους εκπροσώπους τους, μέσω των αρχών της Επιτροπής  των Ευρωπαϊκών Κοινοτήτων στην Ισημερινή Γουινέα, εντός προσθεσμίας 15 εργασίμων ημερών μετά την  παραλαβή της αποδείξεως πληρωμής. Η άδεια εκδίδεται ονομαστικώς για ένα συγκεκριμένο σκάφος και δεν είναι μεταβιβάσιμη. Εντούτοις,  κατόπιν αιτήσεως της Ευρωπαϊκής Οικονομικής Κοινότητας και σε περίπτωση αποδεδειγμένης ανωτέρας  βίας, η άδεια ενός σκάφους αντικαθίσταται με νέα άδεια που καταρτίζεται στο όνομα ενός άλλου  σκάφους με χαρακτηριστικά παρόμοια με εκείνα του σκάφους το οποίο πρόκειται να αντικαταστήσει. Η  πλοιοκτήτης του προς αντικατάσταση σκάφους καταθέτει την ακυρωμένη άδεια στο υπουργείο υδάτων,  δασών και αναδάσωσης της Δημοκρατίας της Ισημερινής Γουινέας, μέσω των αρχών της Επιτροπής των  Ευρωπαϊκών Κοινοτήτων. Στη νέα άδεια εμφαίνονται: - η ημερομηνία εκδόσεως, - το γεγονός ότι η άδεια αυτή ακυρώνει και αντικαθιστά την άδεια του προηγουμένου σκάφους. Η άδεια πρέπει να διαφυλάσσεται επάνω στο σκάφος ανά πάσα στιγμή. 1.  Διατάξεις που αφορούν τις μηχανότρατεςα)  Οι άδειες για τις μηχανότρατες εκδίδονται για  περιόδους ενός έτους, έξι μηνών ή τριών μηνών και είναι ανανεώσιμες 7β)  τα ειδικά τέλη για τις  ετήσεις άδειες καθορίζονται ως ακολούθως:  90 Ecu ανά κοχ το έτος για τα αλιευτικά ψαριών, 100 Ecu ανά κοχ το έτος για τα αλιευτικά γαρίδων 7γ)  τα ειδικά τέλη για τις εξάμηνες άδειες  καθορίζονται ως ακολούθως:  55 Ecu ανά κοχ το εξάμηνο για τα αλιευτικά ψαριών,  60 Ecu ανά κοχ το εξάμηνο για τα αλιευτικά γαρίδων 7δ)  τα ειδικά τέλη για τις τρίμηνες άδειες  καθορίζονται ως ακολούθως:  30 Ecu ανά κοχ το τρίμηνο για τα αλιευτικά ψαριών,  35 Ecu ανά κοχ το τρίμηνο για τα αλιευτικά γαρίδων. 2.  Διατάξεις που αφορούν τα θυνναλιευτικά και τα σκάφη αλιείας με επιφανειακά παραγάδιαα)  τα  ειδικά τέλη καθορίζονται σε 20 Ecu ανά αλιευόμενο τόνο στην αλιευτική ζώνη της Ισημερινής Γουινέας  7β)  οι άδειες χορηγούνται αφού καταβληθεί στο υπουργείο υδάτων, δασών και αναδάσωσης, κατ'  αποκοπήν ετήσιο ποσό ύψους 1 000 Ecu για κάθε γρι γρι αλιείας τόνου και 200 Ecu ετησίως ανά  αλιευτικό τόνου με καλαμωτή ή με επιφανειακά παραγάδια, ποσό που ισοδυναμεί με τα ειδικά τέλη για: - 50 τόνους τόνου αλιευόμενου με γρι γρι αλιείας τόνου κατ' έτος, - 10 τόνους αλιευόμενους με αλιευτικό τόνου με καλαμωτή και αλιευτικό με επιφανειακά παραγάδια κατ'  έτος. Η τελική κατάσταση των τελών που οφείλονται για την περίοδο αλιείας, εγκρίνεται από την Επιτροπή  των Ευρωπαϊκών Κοινοτήτων στο τέλος κάθε ημερολογιακού έτους, βάσει των δηλώσεων των αλιευμάτων που  έχουν καταρτισθεί από κάθε πλοιοκτήτη και έχουν επικυρωθεί από τα υπεύθυνα, για την επαλήθευση των  στοιχείων των αλιευμάτων, επιστημονικά όργανα (ORSTOM και ΙΕΟ - Ισπανικό Ωκεανογραφικό Ινστιτούτο).  Η κατάσταση αυτή κοινοποιείται ταυτοχρόνως στις αρχές της Ισημερινής Γουινέας και στους  πλοιοκτήτες. Οποιαδήποτε ενδεχόμενη συμπληρωματική πληρωμή θα καταβάλλεται από τους πλοιοκτήτες στο  υπουργείο υδάτων, δασών και αναδάσωσης της Ισημερινής Γουινέας, την 30ή Μαΐου του επομένου έτους το  αργότερο, σύμφωνα με τη διαδικασία πληρωμής που αναφέρεται στο άρθρο 2 του πρωτοκόλλου. Πάντως, αν το ποσό της τελικής κατάστασης των τελών είναι μικρότερο από το ποσό της προκαταβολής  που προαναφέρθηκε, το αντίστοιχο υπόλοιπο του ποσού δεν επιστρέφεται στον πλοιοκτήτη. Β.  Δηλώσεις των αλιευμάτωνΤα σκάφη της Κοινότητας που μπορούν να αλιεύουν στα ύδατα της  Ισημερινής Γουινέας, στα πλαίσια της συμφωνίας, υποχρεούνται να κοινοποιούν στο υπουργείο υδάτων,  δασών και αναδάσωσης, τα αλιεύματά τους 7 αντίγραφο αποστέλλεται στις αρχές της Επιτροπής στην  Ισημερινή Γουινέα, σύμφωνα με τις ακόλουθες διαδικασίες: - οι μηχανότρατες δηλώνουν τα αλιεύματά τους σύμφωνα με το υπόδειγμα που επισυνάπτεται (παράρτημα  2). Οι δηλώσεις αυτές των αλιευμάτων πρέπει να κοινοποιούνται ύστερα από κάθε ταξίδι αλιείας, - τα γρι γρι αλιείας τόνου, τα αλιευτικά τόνου με καλαμωτές και τα αλιευτικά με επιφανειακά  παραγάδια, διατηρούν ημερολόγιο αλιείας, σύμφωνα με το παράρτημα 3 (στα αγγλικά), για κάθε περίοδο  αλιείας που διένυσαν στην αλιευτική ζώνη της Ισημερινής Γουινέας. Το έντυπο αυτό πρέπει να  συμπληρώνεται ευανάγνωστα, να υπογράφεται από τον πλοίαρχο του σκάφους και να αποστέλλεται, εντός  προθεσμίας 45 ημερών μετά το τέλος της περιόδου αλιείας που διανύθηκε στην αλιευτική ζώνη της  Ισημερινής Γουινέας, στο υπουργείο υδάτων, δασών και αναδάσωσης, μέσω των αρχών της Επιτροπής των  Ευρωπαϊκών Κοινοτήτων στην Ισημερινή Γουινέα. Σε περίπτωση μη τηρήσεως αυτών των διατάξεων, η κυβέρνηση της Ισημερινής Γουινέας επιφυλάσσεται του  δικαιώματος να αναστείλει την άδεια του υπό κατηγορία σκάφους μέχρις εκπληρώσεως των διατυπώσεων  και να εφαρμόσει τις κυρώσεις που προβλέπει ο νόμος αλιείας αριθ. 2/1987 της 16ης Φεβρουαρίου  1987. Γ.  Εκφόρτωση των αλιευμάτωνΟι μηχανότρατες που επιτρέπεται να αλιεύουν στη ζώνη της Ισημερινής  Γουινέας συμβάλλουν, ύστερα από κάθε ταξίδι αλιείας, στον εφοδιασμό του εντοπίου πληθυσμού σε ψάρια  εκφορτώνοντας επί ετησίας βάσεως: - τα αλιευτικά ψαριών: 7 000 kg ψαριών ανά σκάφος, - τα αλιευτικά ψαριών: 5 000 kg ψαριών ανά σκάφος, με τις τιμές που καθορίζει το Υπουργείο Υδάτων, Δασών και Αναδάσωσης κατόπιν κοινής συμφωνίας με  τον πλοιοκτήτη, βάσει των τιμών της εγχώριας αγοράς. Οι εκφορτώσεις μπορούν να πραγματοποιούνται ατομικά ή συλλογικά στους λιμένες Μαλαμπό, Μπάτα ή  Λούμπα. Κάθε παράλειψη της υποχρεώσεως εκφορτώσεως εκθέτει τον παραβάτη στις ακόλουθες κυρώσεις εκ μέρους  των αρχών της Ισημερινής Γουινέας: - πρόστιμο 1 000 Ecu ανά μη εκφορτωθέντα τόνο και- αφαίρεση και μη ανανέωση της άδειας του  σχετικού σκάφους ή ενός άλλου σκάφους του ιδίου πλοιοκτήτη. Δ.  Ναυτολόγηση1.  Οι πλοιοκτήτες μηχανοτρατών οι οποίοι είναι κάτοχοι αδειών αλιείας βάσει της  συμφωνίας, συμβάλλουν στην πρακτική επαγγελματική εκπαίδευση των υπηκόων της Ισημερινής Γουινέας  υπό τους εξής όρους και περιορισμούς: - δύο ναυτικοί-αλιείς για τις μηχανότρατες χωρητικότητας ίσης ή κατώτερης των 300 κοχ, - τρεις ναυτικοί-αλιείς για τις μηχανότρατες άνω των 300 κοχ. 2.  Ο μισθός των ναυτικών-αλιέων αυτών καθορίζεται δια κοινής συμφωνίας μεταξύ των πλοιοκτητών και  των αρχών της Ισημερινής Γουινέας και επιβαρύνει τους πλοιοκτήτες. Σε περίπτωση μη ναυτολόγησης, οι  πλοιοκτήτες υποχρεούνται να καταβάλουν ένα κατ' αποκοπήν ποσό αντίστοιχο με το 30 % του μισθού των  ναυτικών αυτών. Το ποσό αυτό θα χρησιμοποιηθεί για την εκπαίδευση των ναυτικών-αλιέων της  Ισημερινής Γουινέας και θα κατατεθεί στο λογαριασμό που θα υποδείξουν οι αρχές της Ισημερινής  Γουινέας. Ε.  Επιβίβαση παρατηρητώνΚάθε μηχανότρατα δύναται να υποχρεωθεί να δεχθεί έναν παρατηρητή τον  οποίο υποδεικνύει το υπουργείο υδάτων, δασών και αναδάσωσης. Στην περίπτωση αυτή, ο παρατηρητής  συμπεριλαμβάνεται στον αριθμό των ναυτικών που ναυτολογήθηκαν που ορίζεται στο σημείο Δ. Στον παρατηρητή παρέχεται κάθε διευκόλυνση, απαραίτητη για την άσκηση των καθηκόντων του. Η  επιβίβαση και οι εργασίες του παρατηρητή δεν θα πρέπει ούτε να διακόπτουν, ούτε να αποτελούν  εμπόδιο στις αλιευτικές δραστηριότητες. Ο μισθός και οι κοινωνικές εισφορές του παρατηρητή βαρύνουν  την κυβέρνηση της Ισημερινής Γουινέας. ΣΤ.  Επιθεώρηση και έλεγχοςΚάθε σκάφος της Κοινότητας το οποίο αλιεύει στη ζώνη της Ισημερινής  Γουινέας επιτρέπει και διευκολύνει την επιβίβαση στο σκάφος και την εκπλήρωση των καθηκόντων κάθε  υπαλλήλου της Ισημερινής Γουινέας, επιφορτισμένου με την επιθεώρηση και τον έλεγχο. Η παρουσία του  υπαλλήλου αυτού στο σκάφος δεν πρέπει να υπερβαίνει το χρόνο που απαιτείται για την επαλήθευση των  αλιευμάτων με δειγματοληψία καθώς για οποιοδήποτε άλλον έλεγχο σχετικό με τις αλιευτικές  δραστηριότητες. Ζ.  Αλιευτικές ζώνεςΤα σκάφη που αναφέρονται στο πρώτο άρθρο του πρωτοκόλλου έχουν το δικαίωμα να  ασκούν τις αλιευτικές τους δραστηριότητες στα ύδατα που βρίσκονται πέραν των τεσσάρων ναυτικών  μιλίων από τις γραμμές βάσης. Η.  Επιτρεπόμενο μέγεθος για τα μάτια των διχτύωνΓια τις μηχανότρατες, το ελάχιστο μέγεθος ματιών  που επιτρέπεται στα δίχτυα του θύλακα (θηλιά τεντωμένη) είναι: α)  60 mm για τα αλιευτικά ψαριών που αλιεύουν κάτω του 30 % γαρίδες 7β)  25 mm για τα αλιευτικά  γαρίδων που αλιεύουν άνω του 30 % γαρίδες. Η αλιεία με προώστες (βαρδαλάντσα) επιτρέπεται. Ι. Είσοδος και έξοδος από τη ζώνηιΟλα τα σκάφη της Κοινότητας που ασχολούνται με αλιευτικές  δραστηριότητες στη ζώνη της Ισημερινής Γουινέας βάσει της συμφωνίας, κοινοποιούν στο ραδιοφωνικό  σταθμό που αναφέρεται στην άδεια, την ημερομηνία και την ώρα καθώς και τη θέση τους, κάθε φορά που  εισέρχονται ή εξέρχονται από την αλιευτική ζώνη της Ισημερινής Γουινέας. Κ. Διαδικασία σε περίπτωση νηοψίας1.  Οι αρχές της Επιτροπής των Ευρωπαϊκών Κοινοτήτων στην Ισημερινή  Γουινέα ενημερώνονται εντός προθεσμίας δύο εργασίμων ημερών για κάθε νηοψία, που πραγματοποιείται  στην αποκλειστική οικονομική ζώνη της Ισημερινής Γουινέας, σε αλιευτικό σκάφος που φέρει σημαία  ενός κράτους μέλους της Κοινότητας και έχει έγκυρη άδεια η οποία χορηγήθηκε στα πλαίσια της  συμφωνίας. Οι εν λόγω αρχές δέχονται ταυτοχρόνως συνοπτική έκθεση των περιστάσεων και των λόγων που  οδήγησαν στη διενέργεια της νηοψίας αυτής. 2.  Προτού ακόμη αντιμετωπισθεί το ενδεχόμενο λήψεως μέτρων κατά του πλοιάρχου ή του πληρώματος του  πλοίου, ή οποιασδήποτε ενέργειας σε βάρος του φορτίου και του εξοπλισμού του σκάφους, εκτός από  εκείνες που αποσκοπούν στη διατήρηση των αποδεικτικών στοιχείων που σχετίζονται με την τεκμαιρόμενη  παράβαση, μεσολαβεί διαβούλευση, εντός προθεσμίας μίας εργάσιμης ημέρας μετά την παραλαβή των  προαναφερθεισών πληροφοριών, μεταξύ των αρχών της Επιτροπής των Ευρωπαϊκών Κοινοτήτων στην  Ισημερινή Γουινέα, του αρμόδιου υπουργείου για την αλιεία και των αρμοδίων για τον έλεγχο αρχών, με  την ενδεχόμενη συμμετοχή ενός εκπροσώπου του ενδιαφερόμενου κράτους μέλους. Κατά τη διάρκεια της διαβούλευσης αυτής, τα ενδιαφερόμενα μέρη ανταλλάσουν κάθε χρήσιμο έγγραφο ή  πληροφορία που θα μπορούσε να διευκρινίσει τα διαπιστωθέντα πραγματικά περιστατικά. Ο πλοιοκτήτης ή ο εκπρόσωπός του ενημερώνεται για τα αποτελέσματα της διαβούλευσης αυτής καθώς και  για όλα τα μέτρα που προκύπτουν από τη νηοψία. 3.  Πριν από κάθε δικαστική διαδικασία, η διευθέτηση της τεκμαιρόμενης παράβασης διερευνείται μέσω  της διαδικασίας του συμβιβασμού. Η διαδικασία αυτή λήγει το αργότερο τρεις εργάσιμες ημέρες μετά τη  νηοψία. 4.  Σε περίπτωση που η υπόθεση δεν μπορέσει να ρυθμισθεί με συμβιβασμό και συνεπώς ασκείται  προσφυγή ενώπιον μιας αρμόδιας δικαστικής αρχής της Ισημερινής Γουινέας, εν αναμονή της δικαστικής  αποφάσεως ορίζεται από την αρμόδια αρχή, εντός προθεσμίας δύο εργασίμων ημερών μετά τη λήξη της  διαδικασίας του συμβιβασμού, μια εύλογη τραπεζική εγγύηση. Απο τη στιγμή που η δικαστική απόφαση  αθωώσει τον πλοίαρχο του σχετικού πλοίου, η αρμόδια αρχή αποδεσμεύει την τραπεζική εγγύηση. 5.  Το σκάφος και το πλήρωμα απαλλάσσονται: - είτε αμέσως μετά τη διαβούλευση αν τα διαπιστωθέντα πραγματικά περιστατικά το επιτρέπουν, - είτε αμέσως μετά την καταβολή του προστίμου (διαδικασία συμβιβασμού), - είτε αμέσως μετά την κατάθεση της τραπεζικής εγγύησης (δικαστική διαδικασία). 6. Σε περίπτωση που ένα από τα μέρη κρίνει ότι υπάρχει κάποιο πρόβλημα κατά την εφαρμογή της  προαναφερθείσης διαδικασίας, δύναται να ζητήσει κατεπείγουσα διαβούλευση βάσει του άρθρου 8 της  συμφωνίας. Παράρτημα 1ΔΗΜΟΚΡΑΤΙΑ ΤΗΣ ΙΣΗΜΕΡΙΝΗΣ ΓΟΥΙΝΕΑΣΕΝΤΥΠΟ ΑΙΤΗΣΕΩΣ ΑΔΕΙΑΣ ΑΛΙΕΙΑΣ 1.  Διάρκεια  ισχύος: από . έως .  2.  Όνομα του σκάφους: .  3.  Όνομα του πλοιοκτήτη: .  4.  Λιμάνι και αριθμός νηολόγησης: .  5.  Είδος αλιείας: .  6.  Επιτρεπόμενα μάτια διχτυών: .  7.  Μήκος του σκάφους: .  8.  Πλάτος του σκάφους: .  9.  Ολική χωρητικότητα: . 10.  Χωρητικότητα αμπαριών: . 11.  Ιπποδύναμη κινητήρα: . 12.  Χαρακτηριστικά ναυπήγησης: . 13.  Συνήθης αριθμός πληρώματος του σκάφους: . 14.  Ραδιο-ηλεκτρικός εξοπλισμός: . 15.  Όνομα του πλοιάρχου: . Τα ανωτέρω στοιχεία παρέχονται με απόλυτη ευθύνη του πλοιοκτήτη ή του εκπροσώπου του. Ημερομηνία αιτήσεως . Παράρτημα 2 Παράρτημα 1 του νόμου περί ΑλιείαςΣΤΟΙΧΕΙΑ ΠΕΡΙ ΤΩΝ ΑΛΙΕΥΜΑΤΩΝ ΤΗΣ ΒΙΟΜΗΧΑΝΙΚΗΣ  ΑΛΙΕΙΑΣ(Νόμος περί αλιείας, άρθρο 42)1. Όνομα και αριθμός νηολογίου του σκάφους: . 2. Εθνικότητα: . Τύπος του σκάφους:  3. Τύπος του σκάφους: . (Για φρέσκα ψάρια, τόνο, κ. λπ.)4. Όνομα πλοιάρχου ή του κυβερνήτη: . 5. Άδεια αλιείας εκδοθείσα από: . Περίοδος ισχύος: . 6. Τύποι ασκούμενης αλιείας: . 7. Ημερομηνία εξόδου από τον λιμένα: . Ημερομηνία εισόδου στο λιμένα: . 8. Αριθμός ρίψεων γρίππου: . >ΘΕΣΗ ΠΗΝΑΚΑ>Ο υπογεγραμμένος  ............................................................................................................  πλοίαρχος ή κυβερνήτης του ανωτέρω σκάφους, ή ο εκπρόσωπός του, δηλώνω ότι τα ανωτέρω στοιχεία  είναι αληθινά, πράγμα το οποίο επικυρώνει ο παρατηρητής της κυβερνήσεως.  κυβερνητικό παρατηρητή   Ο πλοίαρχος ή κυβερνήτης Επικυρωμένο από τονκυβερνητικό παρατηρητήΟ  πλοίαρχος ή κυβερνήτης(υπογραφή)   Παράρτημα 3